**მუნიციპალიტეტის მერიის, განათლების, კულტურის, სპორტისა და ახალგაზრდულ საკითხთა სამსახური**

**საანგარიშო პერიოდი 01.01-30.06.2022**

წარმოგიდგენთ ლაგოდეხის მუნიციპალიტეტის მერიის, განათლების, კულტურის, სპორტისა და ახალგაზრდულ საკითხთა სამსახურის - ა(ა)იპი „ლაგოდეხის მუნიციპალიტეტის კულტურის, სპორტისა და ახალგაზრდობის საქმეთა განვითარების ცენტრი“-ს, „ლაგოდეხის მუნიციპალიტეტის სკოლამდელი აღზრდის დაწესებულებათა გაერთიანებისა“ და „სახელოვნებო სკოლების გაერთიანების“ ანგარიშს.

საანგარიშო პერიოდში, სამსახურს დაეწერა 52 შემოსული/მიმართვა/მოხსენებითი ბარათი/განცხადება/შიდა კორესპონდენცია, რომელიც შესრულდა, გაცემული იქნა შესაბამისი პასუხი, ან გადამისამართდა სხვადასხვა სამსახურში რეაგირებისთვის.

ა(ა)იპ ლაგოდეხის მუნიციპალიტეტის კულტურის, სპორტისა და ახალგაზრდობის საქმეთა განვითარების ცენტრი

ა(ა)იპ ლაგოდეხის მუნიციპალიტეტის კულტურის, სპორტისა და ახალგაზრდობის საქმეთა განვითარების ცენტრის 2022 წლის ბიუჯეტი 985 500 ლარით განისაზღვრა.

ცენტრის მიერ წლის განმავლობაში დაგეგმილი იქნა 99 ღონისძიება. აქედან, კულტურის მიმართულებით 47 ღონისძიება, სპორტის 30, ახალგაზრდობა/მოსწავლე ახალგაზრდული 22, მუზეუმი 7 გამოფენა, თეატრი 8 სპექტაკლი, ბიბლიოთეკა 5 ღონისძიება.

**კულტურა**

საანგარიშო პერიოდში, ცენტრის მიერ, ჩატარდა შემდეგი ღონისძიებები: 26 მაისს „საქართველოს დამოუკიდებლობის დღე“, საქართველოს ,,სახელმწიფო დროშის დღე“, 1 ივნისს - ,,ბავშვთა დაცვის საერთაშორისო დღე“, 9 მაისს - ,,ფაშიზმზე გამარჯვების დღე ‘’ „წიგნის საჯარო კითხვის მსოფლიო დღე“.

საანგარიშო პერიოდში, გაიმართა პროფესორი გიორგი დვალაშვილის წიგნის „ლაგოდეხის მუნიციპალიტეტი“-ს პრეზენტაცია. სახელმძღვანელო ლაგოდეხის მუნიციპალიტეტის ისტორიას, კულტურული ძეგლების, ტურისტული ობიექტებისა და გამოჩენილი ადამიანების შესახებ მოგვითხრობს.

ცენტრის მიერ, კ/თ „სინემა“-ს დარბაზში, ახალგაზრდებისათვის/ბავშვებისთვის მოეწყო სხვადასხვა მხატვრული და ანიმაციური ფილმების ჩვენება.

საჯარო სკოლის მოსწავლეებისთვის მოეწყო შემეცნებითი, საგანმანათლებლო, ლექცია-სემინარები:

* სემინარი თემაზე ,,ვეფხისტყაოსანი'' (მენტორი - ფსიქოლოგი პაატა ამონაშვილი);
* სემინარი „პიროვნული განვითარება, პროფესიული ორიენტაცია“ (პიროვნული განვითარების ტრენერი - ლალი ბადრიძე);
* სემინარი ,,ბულინგი და ნაადრევი ქორწინება“ (პიროვნული განვითარების ტრენერი,

პედაგოგი თამარ კაპანაძე);

* სემინარი ,,საქართველო - ტრადიცია და თანამედროვეობა’’, (მენტორი - პროფესორი, გია ბაღაშვილი);
* სასკოლო ოლიმპიადა „სახალისო მათემატიკა“, რომელიც ლაგოდეხის მუნიციპალიტეტის საჯარო სოლების მე-4 კლასის მოსწავლეებს შორის გაიმართა;
* სასკოლო ოლიმპიადა „ჩემი საქართველო“, რომელიც ლაგოდეხის მუნიციპალიტეტის საჯარო სოლების მე-6 კლასის მოსწავლეებს შორის ჩატარდა;
* ახალგაზრდებისთვის ხატვის მასტერკლასი - „დახატე ჩემთან ერთად ბუნებაში“ მოეწყო. მასტერკლასს მხატვარი - ხათუნა ჟოლიძე უძღვებოდა.
* ინტელექტუალური თამაში „რა? სად? როდის?“;
* ონლაინ ვიქტორინა „წიგნების თარო“.

საანგარიშო პერიოდში, ცენტრის მიერ, ორგანიზებულ იქნა, ხატვის კონკურსი თემაზე - „გაზაფხული“ სადაც 21 ნორჩ მხატვარმა მიიღო მონაწილეობა.

საანგარიშო პერიოდში, მუსიკალური სკოლის დარბაზში გაიმართა ნორჩი პოეტებისა და პროზაიკოსების შემოქმედებითი საღამო.

აპრილის თვიდან განახლდა პროექტი: „მწვანე ლაშქრობა“ აბიტურიენტებისთვის. პროექტის ფარგლებში ლაგოდეხის მუნიციპალიტეტის აბიტურიენტებმა მოინახულეს, ისტორიული ძეგლები, ლაგოდეხის დაცულ ტერიტორიაზე მაჭის ციხე, ლაგოდეხის ჩანჩქერი, დედოფლისწყაროს დაცულ ტერიტორიაზე არწივის ხეობა და ხორნაბუჯის ციხე.

მარტის თვეში ქალთა დღეებთან დაკავშირებით,ქალბატონებს თაიგულები გადაეცათ.

საანგარიშო პერიოდში ლაგოდეხის დაცულ ტერიტორიებზე გაიმართა „ეროვნული სამოსის დღე“. ღონისძიებაზე გამოიფინა ეროვნული სამოსი.

კინო - თეატრ „სინემა“-ს დარბაზში ინტელექტუალური თამაში „ჩემი მუნიციპალიტეტი“ გაიმართა, სადაც მუნიციპალიტეტის 12 საჯარო სკოლა მონაწილეობდა.

სოფელ ლელიანის კულტურის სახლში, ადგილობრი ქორეოგრაფიული და ფოლკლორული ანსამბლების მონაწილეობით, ღონისძიება გაიმართა.

ლაგოდეხის ნაკრძალის ტერიტორიაზე მუნიციპალიტეტში არსებული 28 საჯარო სკოლის მეთორმეტე კლასის მოსწავლეებისთვის წვეულება „Last bell party“გაიმართა. საღამო ,,ღამის შოუს’’ ბენდის კონცერტით დასრულდა.

ლაგოდეხის ცენტრში „წიგნის ფესტივალი“ გაიმართა, სადაც სულაკაურის გამომცემლობის მოძრავი მაღაზია, წიგნების გამოფენა/გაყიდვით ესტუმრა. ღონისძიების ფარგლებში, ლაგოდეხის ცენტრალურმა ბიბლიოთეკამ წიგნების გამოფენა მოაწყო, სადაც მკითხველს საშუალება ჰქონდა დაეთვალიერებინა ის საკითხავი ლიტერატურა, რომელიც განახლდა ან მკითხველის მოთხოვნის საფუძველზე შეძენილი იქნა ცენტრის მიერ.

სოფ. კავშირის ბაღის დარბაზში ,,დაუნის სინდრომის საერთაშორისო დღე“ აღინიშნა. ამ დღესთან დაკავშირებით, იმედის ცენტრის და სოფ. კავშირში არსებული ,,ფსიქო-სოციალური ‘’ ცენტრის ბენეფიციარებისთვის გაიმართა საბავშვო გასართობი პროგრამა, დასასრულს ბავშვებს საჩუქრები გადაეცათ.

საანგარიშო პერიოდში, ცენტრის მიერ, სოფელ გიორგეთში, ტრადიციულად ,,პასკის ფესტივალი’’ გაიმართა.

სოფელ თელაზე, სოფლის სახალხო სახალხო დღესასწაული „თელაობა“ აღინიშნა, სადაც ტრადიციულად ჩატარდა ჩემპიონატი მინი-ფეხბურთში.

სოფელ მაწიმში ტრადიციული სახალხო დღესასწაული ,,ძელიცხოვლობა’’ აღინიშნა. ღონისძიება დატვირთული იყო სპორტული აქტივობებით.

**ბიბლიოთეკა**

საანგარიშო პერიოდში, სოფ. კართუბნის ბიბლიოთეკაში, ვიქტორ ჰიუგოს წიგნის - „პატარა გავროში“-ს წაკითხვა/განხილვა/დისკუსია გაიმართა.

სოფ. ლელიანის ბიბლიოთეკაში „ილია ჭავჭავაძის 185 წლის ‘’ საიუბილეო საღამო აღინიშნა.

კულტურის ცენტრის მცირე დარბაზში ,,საბიბლიოთეკო კვირეულისა და წიგნის საერთაშორისო დღისადმი“ მიძღვნილი ღონისძიება გაიმართა.

სოფელ ვარდისუბნის ბიბლიოთეკაში, ახალგაზრდა მკითხეველთა კლუბის წევრებმა ნიკოლოზ ბარათაშვილის ხსოვნისადმი მიძღვნილი ღონისძიება გამართა.

საანგარიშო პერიოდში, სოფ. გიორგეთში მირზა გელოვანის და ლადო ასათიანის შემოქმედებითი საღამო გაიმართა.

ლაგოდეხის მუნიციპალიტეტში არსებულ ბიბლიოთეკებში, ახალგაზრდა, აქტიურ მკითხველთა კლუბის წევრთა შორის, ინტელექტუალური შეჯიბრი „წაიკითხე ჩემთან ერთად ჩემნაირად, უკეთესად“ გაიმართა. გამარჯვება, ლელიანის ბიბლიოთეკის გუნდს ხვდა წილად.

**თეატრი**

აპრილი/მაისის თვეში, ლაგოდეხის თოჯინების თეატრმა, მუნიციპოალიტეტის 15 თემის საბავშვო ბაღებში გასვლითი სპექტაკლების ჩვენება გამართა, სპექტაკლით „მზიურა“.

ლაგოდეხის ახალგაზრდულმა თეატრალურმა ხელოვნების სახელოსნო „ჰერეთმა", მონაწილეობა მიიღო გოგი თოდაძის სახელობის „თბილისის საბავშვო და ახალგაზრდული თეატრების მეორე საერთაშორისო ფესტივალში“. საქართველოს შოთა რუსთაველის სახელობის თეატრისა და კინოს სახელმწიფო უნივერსიტეტის სცენაზე, ლაგოდეხელი ახალგაზრდების მონაწილეობით ნაჩვენები იქნა სპექტაკლი „იდილია", რეჟისორი - რაჟდენ კერვალიშვილი.

კინოთეატრ „სინემა“-ს დარბაზში, ასევე, სოფ.ლელიანის კულტურის სახლში, საბავშვო სპექტაკლი „მელაკუდას ოინები“ გაიმართა. სპექტაკლს საბავშვო ბაღის ბენეფიციარები დაესწრნენ.

სოფელ ლელიანის კულტურის სახლში, ლაგოდეხის სახალხო დრამატულმა თეატრმა სპექტაკლი "იჭვიანი" (რ.ერისთავის პიესის მიხედვით) მაყურებელს წარუდგინა.

**სპორტი**

საანგარიშო პერიოდში, კ/თ „სინემა“-ს დარბაზში გაიმართა ევროპისა და მსოფლიო პრიზიორის ,,ვახტანგ (ვატა ) შიხაშვილის“ რიგით მე-18 ტურნირი მკლავჭიდში.

სპორტკომპლესის დარბაზში გოგონათა შორის ფრენბურთში ამხანაგური ტურნირი გაიმართა.

საანგარიშო პერიოდში, რანის მოედანზე და სპორტული კომპლექსის დარბაზში გაიმართა ,,სპორტის საერთაშორისო დღესთან ‘’ დაკავშირებული ტურნირები ფეხბურთში და ფრენბურთში.

მარტის თვეში, სპორტ დარბაზში გაიმართა საქართველოს ჩემპიონატი ფრენბურთში პირველი ლიგის თამაშები (ვაჟები).

ლაგოდეხის სპორტდარბაზსა და რანის მოედანზე ფრენბურთისა და მინი-ფეხბურთში ტურნირი გაიმართა, სადაც 8 გუნდი იღებდა მონაწილეობას.

9 აპრილს, სოფ. კართუბანში, მამუკა ნოზაძის ხსოვნისადმი მიძღვნილი სპორტული ღონისძიებები გაიმართა: ფეხბურთში, ქართულ ჭიდაობასა და მკლავჭიდში. ტურნირის მონაწილეებმა პატივი მიაგეს და გვირგინით შეამკეს ტრაგიკულად გარდაცვლილი მამუკა ნოზაძის საფლავი.

სოფ. აფენში გაიმართა „არჩილ კაციტაძის ხსოვნისადმი მიძღვნილი ტურნირი ფეხბურთში“, სადაც ლაგოდეხის მუნიციპალიტეტის 10-მა გუნდმა მიიღო მონაწილეობა.

კახეთის ფეხბურთის ფედერაციის ორგანიზებით გაიმართა „კახეთის 2022 ჩემპიონატი ფეხბურთში“. სადაც მონაწილეობას იღებდნენ 2008-2009, 2010-2011 წელს დაბადებული ბავშვთა გუნდები რეგიონის მაშტაბით. მუნიციპალიტეტის ბაზაზე არსებულმა ფეხბურთის გუნდებმა წარმატებით იასპარეზეს.

სპორტ-კომპლექსის დარბაზში გაიმართა ,,ლაგოდეხის ჩემპიონატი ძიუდოში", რომელშიც მონაწილეობა მიიღეს ძიუდოს წრეში ჩართულმა ბენეფიციარებმა.

ლაგოდეხის სპორტ-კომპლექსის დარბაზში გაიმართა "ახალგაზრდული მუნიციპალური თამაშები ფრენბურთში".

სოფელ ცოდნისკარში, „დავით ტუხაშვილის ხსოვნისადმი მიძღვნილი ტურნირი მინი-ფეხბურთში“ გაიმართა, სადაც ტურნირში მონაწილეობა მიიღო მუნიციპალიტეტის ფეხბურთის რვა გუნდმა.

სოფელ აფენში კახეთის გუნდური ჭიდაობა გაიმართა, სადაც ცენტრის ბაზაზე მოქმედმა ქართულ ჭიდაობაში ჩართულმა ბენეფიციარებმა მიიღეს მონაწილეობა, მწვრთნელი თემურ ღვალაძის ხელმძღვანელობით. კახეთის ჩემპიონი მძიმე წონით კატეგორიაში სანდრო სიუკაშვილი გახდა.

სოფელ მაწიმში, ტრადიციული სახალხო დღესასწაული „ძელიცხოვლობა“ აღინიშნა, გაიმართა დოღი და სხვადასხვა სპორტული აქტივობები.

ლაგოდეხის მუნიციპალიტეტის კულტურის, სპორტისა და ახალგაზრდობის საქმეთა განვითარების ცენტრის ბაზაზე არსებულმა სპორტულმა გუნდებმა მონაწილეობა მიიღეს სხვადასხვა ქალაქში გამართულ ტურნირზე:

* ქ. ქუთაისში, მიხეილ კაპატაძის სახელობის ტურნირი კრივში.51კგ წონით კატეგორიაში გოგონათა შორის ლიკა არევაძემ მე-2 ადგილი, ხოლო მარიამ სეთურმა მე-3 ადგილი დაიკავა. მწვრთნელი ალიკა ბირუქაშვილი.
* ქ. გურჯაანში, საქართველოს პირველობა კატეტებს (პატარებს) შორის ქართულ ჭიდაობაში (ძიუდო). ტურნირში სანდრო სიუკაშვილმა მე-3 ადგილი, ავთო ჩალაძემ მე-4 ადგილი, ხოლო ბექა ლოლაძემ მძიმე წონით კატეგორიაში მე-4 ადგილი დაიკავა.
* ქ. ფოთში, 2022 წლის საქართველოს ჩემპიონატი გოგონათა და ჭაბუკ მოკრივეთა შორის, სადაც დავით ბაქრაძეს, საქართველოს პრიზიორის სტატუსი მიენიჭა - III ადგილი, ხოლო მარიამ ბახტურიძემ ჩემპიონატის ფინალისტობა მოიპოვა - II ადგილი.
* ქ. ქარელში, ,,საქართველოს პირად გუნდური პირველობა ქართულ ჭიდაობაში’’, მონაწილეობა მიიღეს ქართული ჭიდაობის სამწვრთნელო ვარჯიშებში ჩართულმა ექვსმა ბენეფიციარმა, აქედან ოთხი სახვადასხვა საპრიზო ადგილებზე გავიდა.
* ქ. თბილისში, ფეხბურთის ფედერაციის ორგანიზები „ მასტერ ლიგის“ კალენდარული შეხვედრა. ლაგოდეხის სახელით ,,ჰერეთის „ფეხბურთის გუნდი იღებდა მონაწილეობას.
* ქ. თელავის სპორტულ კომპლექსში, ბავშვთა რესპუბლიკური ტურნირი, სწრაფ ჭადრაკში 9, 11 და 13 წლამდე ასაკის ჭაბუკთა და გოგონათა შორის „თელავის თასი“. ტურნირში ლაგოდეხიდან ლიკა ბუზალაძემ საპრიზო მე-2 ადგილი დაიკავა, ხოლო 5 წლის სოფია ლიმარმა, 9 წლამდე ასაკის გოგონათა შორის, მე-4 ადგილი.
* ქ. თელავში „ზაალ მაისურაძის ხსოვნისადმი მიძღვნილი ტურნირი ფრენბურთში 2005 წლამდე დაბადებულ გოგონათა შორის“, სადაც ლაგოდეხის ფრენბურთის გოგონათა გუნდმა პირველი ადგილი მოიპოვა, მწვრთნელი მალხაზ მუმლაძის ხელმძღვნელობით.
* ქ. ახმეტაში „სიმონ მაისურაძის ხსოვნისადმი მიძღვნილი ტურნირი ქართულ ჭიდაობაში“, სადაც ლაგოდეხელმა სამმა სპორტსმენმა საპრიზო ადგილი დაიკავა.

**ა(ა)იპ „ლაგოდეხის მუნიციპალიტეტის სკოლამდელი აღზრდის დაწესებულებათა გაერთიანება“**

ა(ა)იპ ლაგოდეხის მუნიციპალიტეტის „სკოლამდელი აღზრდის დაწესებულებათა გაერთიანების“ ბიუჯეტი შეადგენდა - 3 019 000 ლარს, ხოლო ექვსი თვის ბიუჯეტი შეადგენს - 1 933 000 ლარს, აქედან შრომის ანაზღაურებაზე დაიხარჯა - 1 133 000 ხოლო კვების პროდუქტებზე დაიხარჯა - 337 462 ლარი.

საანგარიშ პერიოდში, ლაგოდეხის მუნიციპალიტეტის სოფელ ჭიაურსა და ჭაბუკიანის საბავშვო ბაღების მშენებლობა მიმდინარეობს.

საბავშვო ბაღის სხვადასხვა რანგის თანამშრომლებს, ტრენინგ-კურსი ჩაუტარდათ, თემაზე: საფრთხის ანალიზისა და კრიტიკული საკონტროლო წერტილების სისტემა (HACCP). სერტიფიკატი გადეცა 127 თანამშრომელს. აღნიშნული ტრენინგ-კურსის მომსახურება დაფინანსდა ა(ა)იპ ლაგოდეხის მუნიციპალიტეტის „სკოლამდელი აღზრდის დაწესებულებათა გაერთიანების“ მიერ, რომლის ღირებულება 1000 ლარს შეადგენდა. პროდუქციის უვნებლობის უზრუნველყოფისათვის შეძენილი იქნა ტემპერატურული კონტროლის გამზომი ხელსაწყოები (თერმომეტრები), რომელის ღირებულებაა 2 650 ლარი. თერმომეტრები გადაეცათ ლაგოდეხის მუნიციპალიტეტის ყველა საბავშვო ბაღს.

საანგარიშო პერიოდში, გაერთიანებაში შემავალ ყველა საბავშვო ბაღის მზარეულის, მზარეულის დამხმარეებისათვის შეძენილი იქნა თეთრი ხალათები, რომლის ღირებულებაა 3 800 ლარი.

ივნისში გაერთიანებისმიერ შეძენილ იქნა 29 საბავშვო ბაღისთვის სამზარეულოს ჭურჭელი, რომლის ღირებულებამ შეადგინა 17 397 ლარი.

ივნისის თვეში თვეში ყველა საბავშო ბაღში გეგმიური გამოსაშვები ღონისძიებები გაიმართა. სასკოლე ასაკის 485 აღსაზრდელს გადაეცა საჩუქრები, რომელის ღირებულებამ შეადგინა 12 810ლარი.

საანგარიშო პერიოდში, 29 საბავშვო ბაღის აღმზრდელ-მასწავლებლებისთვის ტრენინგი გაიმართა, თემაზე: „შშმ, პირების მხარდაჭერისა და სააღმზრდელო დაწესებულებებში, ქცევით პრობლემებისა და მართვის ეფექტური სტრატეგიების დანერგვა“.

**ა(ა)იპ „სახელოვნებო სკოლების გაერთიანება“**

ლაგოდეხის მუნიციპალიტეტის ა(ა)იპ სახელოვნებო სკოლების გაერთიანებამ 17 იანვრიდან განაახლდა 2021-2022 სასწავლო წელის II სემესტრი.

ქვეყანაში შექმნილი ეპიდ. მდგომარეობიდან გამომდინარე, ვერ ჩატარდა დედისა და ქალთა საერთაშორისო დღისადმი მიძღვნილი კონცერტები.

საანგარიშო პერიოდში სახელოვნებო სკოლების გაერთიანების მიერ განხორციელდა შემდეგი ღონისძიებები:

* II-III-IV კლასის მოსწავლეთა შიდა სასკოლო კონკურსი, ნაწარმოების მოსმენა/გამოცნობა.
* ქ. ლაგოდეხის, სოფელი ლელიანის, აფენის, ვარდისუბნის სახელოვნებო სკოლებში ჩატარდა პედაგოგთა კლასის კონცერტი.
* საანგარიშო პერიოდში, ბავშვთა დაცვის დღისადმი მიძღვნილი ღონისძიება „მუდამ გემღერებოდეს“ გაიმართა,
* ღია აკადემიური კონცერტი, სამუსიკო სკოლის მოსწავლეთა მონაწილეობით გაიმართა, მოეწყო სამხატვრო სკოლის მოსწავლეთა ნამუშევრების გამოფენა.